
Naslov: V Posavju je vse manj dela
Napoved za voditelja:

Kljub temu, da je po podatkih območne službe Zavoda za zaposlovanje Sevnica brezposelnost v juliju manjša za 0,2% kot v juniju, v državi se je ta povečala za 0,4%, v Posavju niso optimisti, saj se bojijo, da bo tudi tu ponudnikov dela vse manj. To še posebej opažajo številni iskalci zaposlitve, ki že leta zaman iščejo začasno, kaj šele redno zaposlitev. Zanje pripravljajo motivacijske delavnice, kjer iskalci dela pridobivajo nazaj svojo samozavest in se seznanjajo s temami, ki jih zanimajo. Ena takšnih trimesečnih delavnic, ki jo je pripravil Zavod Papilot, se je zaključila v teh dneh.
T- Iz Krškega GORAN ROVAN /

X- Snemalec in montažer Tomi Naglič /

Udeleženci motivacijskih delavnic so sicer pohvalili, da je sodelovanje v njih zanimivo, da jim vrača že načeto samozavest, se pa bojijo, da bo kljub temu novo zaposlitev težko najti. Še posebej, če jo iščeš že deset let.
T- IVANKA ČEPIN /
"V desetih letih so mi najdli na Zavodi samo eno leto javnih del v domu starejših občanov. Iščete kakšno konkretno delo ali bi sprejela karkoli? Karkoli."
Drugi na teh delavnicah ponovno pridobijo motivacijo za iskanje dela.

T- ALEŠ PAJK /
"Vem da je krivda tudi na moji strani, ko precej časa nisem bil in treba je bit aktiven v vsakem primeru, treba je it ves čas naprej, pisat prošnje, klicat, it na razgovore."
Še posebej težko je za prve iskalce zaposlitve, ki nimajo nobenih delovnih izkušenj.
T- NINA PETROV /
"Evo delala bi tudi zastonj, zato, da dobim delovne izkušnje, ampak ni. Sem eno leto že na Zavodu. Menite, da bi bilo v tem okolju delo, ali bo treba iskati tud zunaj? Iščem tud zunaj, iščem po celi Sloveniji, dlje so tud potni stroki, je to ovira."
Tudi tujci, ki prebivajo pri nas, kljub izobrazbi ne najdejo pravega dela.
T- KATERYNA ŠKORNIK /
"Mislite, da kot tujka imate več možnosti ali manj? Odvisno od posla, ker obvladam več jezikov, mislim, to je prednost, ja, drugače pa bolj slabše znam slovenščino, to je en minus. Ampak to se da naučit."
Posavci se bojijo, da bo v bodoče še manj možnosti za zaposlitev, saj se z naložbami odlaša, podjetja zmanjšujejo število zaposlenih, nihče pa ne odpira novih delovnih mest.
